Document ID: /roh_data/filtered/swiss_laws_in_ROHinterleaved.jsonl.gz/18081

This text was translated from IT into Rumantsch Grischun.

Le società di gestione esercitano la propria attività secondo i principi di un’amministrazione sana ed economica. Sono obbligate ad adempiere le loro funzioni secondo regole fisse e nel rispetto della parità di trattamento. Non possono avere fine di lucro. Nella misura del possibile concludono contratti di reciprocità con società di gestione estere.

Las societads da gestiun ston manar lur fatschentas tenor ils princips d’ina administraziun ordinada ed economica. Ellas ston procurar che la gestiun haja lieu tenor reglas fixas e tenor il princip dal tractament egual. Ellas na dastgan betg prender en mira in agen gudogn. Sche pussaivel fan ellas contracts da reciprocadad cun societads da gestiun da l’exteriur.